Komission asetus (EY) N:o 3495/93, annettu 20 päivänä joulukuuta 1993, asetuksen (ETY) N:o 2828/93 muuttamisesta ja CN-koodeihin 1515 90 59 ja 1515 90 99 kuuluvien tuotujen tuotteiden käyttötarkoituksen ja/tai määräpaikan tarkastusta koskevista yhteisistä yksityiskohtaisista säännöistä



Virallinen lehti nro L 319 , 21/12/1993 s. 0015 - 0016

Suomenk. erityispainos Alue 3 Nide 54 s. 0060

Ruotsink. erityispainos Alue 3 Nide 54 s. 0060



KOMISSION ASETUS (EY) N:o 3495/93, annettu 20 päivänä joulukuuta 1993, asetuksen (ETY) N:o 2828/93 muuttamisesta ja CN-koodeihin 1515 90 59 ja 1515 90 99 kuuluvien tuotujen tuotteiden käyttötarkoituksen ja/tai määräpaikan tarkastusta koskevista yhteisistä yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 3179/93(2), ja erityisesti sen 16 artiklan 6 kohdan, sekä katsoo, että komission asetuksessa (ETY) N:o 2828/93(3) vahvistetaan yhteiset yksityiskohtaiset säännöt CN-koodeihin 1515 90 59 ja 1515 90 99 kuuluvien tuotujen tuotteiden käyttötarkoituksen tarkastuksesta, hallinnon yksinkertaistamisen takia olisi mukautettava edellä mainitun asetuksen 1 artiklassa tarkoitetun vakuuden laskentamenetelmä ja vapautettava tietyt tuonnit tarkastusjärjestelmän soveltamisesta; suhteellisuusperiaatteen huomioon ottamiseksi olisi tarkennettava vakuuden voimassaoloajan vähäisestä ylityksestä aiheutuvat seuraamukset, T 5 -tarkastuskappaleen asetuksen (ETY) N:o 2828/93 säännösten mukaisen käytön helpottamiseksi tätä asiakirjaa olisi täydennettävä erityisillä maininnoilla; olisi myös tarkennettava tämän kappaleen antamisen edellytykset määrille, jotka ovat varastoituina tullivarastoissa tämän asetuksen tullessa voimaan, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2828/93 seuraavasti. 1) Korvataan 1 artikla seuraavasti: "1 artikla 1 Edellytyksenä CN-koodeihin 1515 90 59 ja 1515 90 99 kuuluvien öljyjen luovuttamiselle vapaaseen liikkeeseen on T 5 -tarkastuskappaleen antaminen asetuksessa (ETY) N:o 3566/92 säädettyjen yksityiskohtaisten sääntöjen mukaisesti. Edellä mainittujen öljyjen alle 500 kilogramman suuruisten tai 3 artiklan ensimmäisen luetelmakohdan vaatimukset täyttävissä pakkauksissa olevien määrien luovuttaminen vapaaseen liikkeeseen on vapautettu tämän asetuksen soveltamisesta. Jäsenvaltioiden on toimitettava komissiolle tieto vapautetuista määristä kunkin neljännesvuoden lopussa. Jäsenvaltioiden on kuitenkin ilmoitettava komissiolle viipymättä kyseisten määrien poikkeavuudesta. Tullitoimipaikka, jossa vapaaseen liikkeeseen luovuttamista koskevat tullimuodollisuudet täytetään, antaa T 5 -tarkastuskappaleen sen jälkeen, kun 3 kohdassa tarkoitettujen sääntöjen mukaisesti vahvistettu vakuus on annettu. 2 T 5 -tarkastuskappale sisältää: - ruudussa 104 maininnan "Tuotteet on tarkoitettu käytettäviksi asetuksen (ETY) N:o 2828/83 3 artiklan ensimmäisen kohdan mukaisesti", - ruudussa 106 tarvittaessa pakkauksen ja/tai jalostuksen suorittavan yrityksen nimen ja osoitteen, jos ruudussa 8 tarkoitettu vastaanottaja ei suorita niitä. 3 Edellä 1 kohdassa tarkoitetun vakuuden määrä on 110 ecua 100 kilogrammaa kohti." 2) Korvataan 3 artiklan ensimmäisen kohdan kaksi luetelmakohtaa seuraavasti: "- ne on sellaisenaan tai jalostuksen jälkeen pakattu sisällöltään enintään viiden litran pakkauksiin muina öljyinä kuin oliiviöljyinä tai - ne on käytetty tai jalostettu muiksi tuotteiksi kuin oliiviöljyksi tai - ne ovat poistuneet yhteisön tullialueelta." 3) Lisätään 3 artiklaan kohta seuraavasti: "Jos asetettu määräaika ylittyy korkeintaan kahdella kuukaudella, vakuus vapautetaan sen jälkeen, kun siitä on vähennetty 10 prosenttia kuukautta tai kuukauden osaa kohti, jonka verran hakemus on myöhässä." 4) Korvataan 4 artiklan toinen kohta seuraavasti: "Tämän asetuksen säännöksiä sovelletaan myös tuotteisiin, jotka tämän asetuksen voimaantulopäivänä on luovutettu vapaaseen liikkeeseen mutta jotka ovat edelleen varastoituina tullivarastoissa, myöntämällä T 5 -tarkastuskappale jälkikäteen komission asetuksen (ETY) N:o 3566/92 16 artiklan säännösten mukaisesti." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä olevan 1 artiklan 4 kohtaa kuitenkin sovelletaan 19 päivästä lokakuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1993. Komission puolesta René STEICHEN Komission jäsen (1) EYVL N:o 172, 30.9.1966, s. 3025/66 (2) EYVL N:o L 285, 20.11.1993, s. 9 (3) EYVL N:o L 258, 16.10.1993, s. 15